**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” ir izstrādāts, lai nodrošinātu izdevumu segšanu par OECD ekspertu, kas Latvijā ieradīsies, lai vienotos par papildus pārbaudes darba uzdevumu Finanšu un kapitāla tirgus komisijas un Kontroles dienesta noziedzīgi iegūtu līdzekļu legalizācijas un terorisma finansēšanas novēršanas sistēmas darbības jomā, uzturēšanos 2018.gada 9.-11.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva.Ministru kabineta 2009. gada 22. decembra noteikumu Nr. 1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus“ 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2018.gada 6.martā, izskatot informatīvo ziņojumu “Par papildu pasākumiem finanšu sektora noziedzīgi iegūtu līdzekļu legalizācijas un terorisma finansēšanas novēršanas atbilstības līmeņa nodrošināšanai” (prot. Nr.14. 53.§), atbalstīja papildu neatkarīgu izvērtējuma veikšanu par uzraudzības un kontroles mehānismu efektivitāti noziedzīgi iegūtu līdzekļu un terorisma finansēšanas novēršanā, sankciju ievērošanas kontrolē un korupcijas novēršanā banku sektorā Latvijā, lai cita starpā, pārliecinātos:1) par FKTK 2016.-2017.gadā veikto administratīvo lietu par Noziedzīgi iegūtu līdzekļu legalizācijas un terorisma finansēšanas novēršanas likuma pārkāpumiem (tai skaitā, starptautisko sankciju pārkāpumiem) ietvaros piemēroto sankciju samērīgumu ar konstatētajiem pārkāpumiem;2) par Kontroles dienesta Noziedzīgi iegūtu līdzekļu legalizācijas un terorisma finansēšanas novēršanas likumā noteikto funkciju izpildes efektivitāti, pēc iespējas nodalot pārbaudes tvērumu no MONEYVAL 5.kārtas novērtējuma.Ministru kabinets atbalstīja sarunu uzsākšanu ar starptautiskajām organizācijām (OECD, Starptautisko Valūtas fondu, Pasaules banku), nepieciešamības gadījumā, piesaistot citu starptautisko organizāciju vai dalībvalstu ekspertus, lai veiktu FKTK un Kontroles dienesta noziedzīgi iegūtu līdzekļu legalizācijas un terorisma finansēšanas novēršanas sistēmas darbības efektivitātes un proporcionalitātes izvērtējumu, un par sarunu rezultātiem informēt Ministru kabinetu un Saeimas Budžeta un finanšu (nodokļu) komiteju.Atbilstoši Ministru kabineta uzdevumam Finanšu ministrija sadarbībā ar Tieslietu ministriju un Ārlietu ministriju ir noturējusi sarunas ar OECD par iespējamas papildu pārbaudes veikšanu FKTK un Kontroles dienestā. Iepazīstoties ar Latvijas puses iesniegto informāciju par Ministru kabineta lēmumu par šādu papildus pārbaudi un tās iespējamos tvērumu, OECD ir konceptuāli piekritis šādas papildus pārbaudes veikšanai un šobrīd norit tehniskas sarunas par papildu pārbaudes tvērumu. Pēc sākotnējām sarunām ar OECD, lai nedublētu līdz šim veiktos izvērtējumus par noziedzīgi iegūtu līdzekļu legalizācijas un terorisma finansēšanas novēršanas sistēmas efektivitāti un tehnisko atbilstību, MONEYVAL 5.kārtas novērtēšanas ziņojums ar tajā iekļautajām rekomendācijām varētu būt labs pamats tālāka izvērtējuma veikšanai jomās, kuras Latvija izvirza kā prioritāras. Šobrīd norit darbs pie prioritāšu noteikšanas tālāka izvērtējuma veikšanai. Ministru kabinets 2018.gada 5.jūnijā, izskatot Finanšu ministrijas iesniegto informatīvo ziņojumu “Par papildu pasākumu finanšu sektora noziedzīgi iegūtu līdzekļu legalizācijas un terorisma finansēšanas novēršanas atbilstības līmeņa paaugstināšanai noteikto pasākumu ieviešanas gaitu” (prot. Nr.27 40.§), nolēma turpināt sarunas ar OECD par papildu pārbaudes tvērumu un atbalstīt to, ka papildu pārbaudes tiek veiktas, balstoties uz MONEYVAL 5.kārtas novērtēšanas ziņojumu un tā ietvaros izteiktajām rekomendācijām. Finanšu ministrijai par sarunu rezultātiem informēt Finanšu sektora attīstības padomi.Ir sagatavots sākotnējais papildus pārbaudes darba uzdevuma projekts un OECD eksperti plāno ierasties Rīgā 2018.gada 9.-11.jūlijā, lai klātienē, tiekoties ar atbildīgo iestāžu pārstāvjiem, vienotos par papildus pārbaudes darba uzdevumu. OECD eksperti ir lūguši apmaksāt ceļa (Parīze-Rīga-Parīze avio biļetes) un viesnīcas izdevumus.Ceļa un viesnīcas izdevumiem nepieciešamo finansējumu (ne vairāk ka 3 815 *euro)* paredzēts pārdalīt no budžeta resora “74.Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”.Ministru kabineta pieņemtais lēmums būs pamats līguma slēgšanai ar ekspertiem par izdevumu segšanu un saistību uzņemšanos.Par nepieciešamo finansējumu projekta tālākai īstenošanai, Finanšu ministrija informēs Ministru kabinetu pēc tam, kad būs noslēgušās sarunas par kopējo projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3 815 | 0 | 0 | 0 | 0 | 0 |
| 2.1. valsts pamatbudžets | 0 | 3 815 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3 815 | 0 | 0 | 0 | 0 | 0 |
| 3.1. valsts pamatbudžets | 0 | -3 815 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 3 815 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Aprēķins LNG pieprasījumam(OECD eksperti Rīgā 09.07 -11.07) *Euro*

|  |  |  |  |
| --- | --- | --- | --- |
| Izdevumu veids | Ekspertu skaits | Izmaksas uz 1 personu | Kopā |
| **Kopā:** | **3 815** |
| Avio biļetes(Parīze – Rīga – Parīze) | 5 | 415 | 2 075 |
| Viesnīcas izmaksas(2 naktis) | 5 | 348 | 1 740 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Novoseļska 67095507

serafima.novoselska@fm.gov.lv